Det ble sett i verk planer om ta tilbake de tapte landområde ved å omdanne både Haarlemmermeer og Ĳ til poldere. Haarlemmermeer var først ute og ble tørrlagt i 1852, og den største delen av Ĳ fulgte mellom 1865 og 1876 og bare en liten del av innsjøen ble igjen rundt Amsterdam og ble skilt fra Zuiderzee av Den oransje slusen. Samtidig ble Nordsjøkanalen bygd og tilsluttet restene av Ĳ for å gi Amsterdam en ny vannvei til Nordsjøen. Kanalen gikk gjennom eidet til Nordsjøen nær byen Velsen. Den nye havnen IJmuiden ble bygd i vestenden. Ĳ-polderene som ble opprettet nær Amsterdam ble gitt til industrien og et nytt stort havneområde ble bygd.